Държавен вестник, бр. 11, 2012 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  11
Фотографът може да работи за електронна, 
печатна или друга медия, като подготвя фото­
графска информация за публичния, общест­
вено-политическия, стопанския и културния 
живот в страната и чужбина. Често попада в 
условия, представляващи риск и заплаха за 
здравето и живота му (тежки произшествия, 
природни катаклизми, военни действия и 
други събития). Понякога се налага да обра­
ботва материалите на мястото на събитието 
за кратко време и да ги изпраща бързо в 
редакцията на агенцията или изданието, за 
което работи.
Фотографът може да работи и в областта 
на научната фотография – макрофотография, 
микрофотография, снимки с невидими лъчи, 
медицинска фотография, съдебна фотография 
и други области.
Той сам обработва снимковия материал 
както по класическия метод във фотолабо­
ратория, така и с помощта на компютър и 
специализиран софтуер.
При упражняване на професията се изис­
кват умения за организиране на самостоятелна 
и колективна трудова дейност, дисциплинира­
ност, упоритост и търпение, концентрация на 
вниманието и наблюдателност, генериране на 
идеи, технически усет и способности.
Фотографът трябва да има добро зрение и 
правилно цветоусещане.
Работи с класическа и цифрова апарату­
ра, снимачни светлочувствителни носители, 
различни видове обективи, фотографски ос­
ветителни прибори (постоянни и импулсни), 
допълнителни фотографски принадлежности и 
аксесоари, а също и с фотоувеличители, лабо­
раторно осветление, вани, пинцети, сушилни 
машини и др., както и с компютър със спе­
циализиран софтуер и периферни устройства.
Работното време в ателие обикновено е с 
нормална продължителност, но в повечето 
случаи то е свързано със събитието, което се 
заснема, и това налага работа в почивните и 
празничните дни или до късно вечер.
Фотографът носи отговорност за поддър­
жане на техниката в изправно състояние.
При заснемане на определени събития, за 
които е невъзможно тяхното повторно осъ­
ществяване, от фотографа се изисква много 
висока степен на отговорност.
Ако фотографът работи самостоятелно, той 
трябва да умее да представи своите възмож­
ности, идеи и концепции, да има познания 
по мениджмънт и маркетинг, за да може да 
управлява собствено фотографско ателие.
2.2. Възможности за продължаване на 
професионалното обучение
След придобиване на трета степен на про­
фесионална квалификация по специалността 
„Фотография“ обучаваният може да продължи 
обучението си за придобиване на четвърта 
степен на професионална квалификация по 
специалностите „Приложна фотография“ и 
„Фоторепортерство“, както и по друга профе­
сия от професионално направление „Аудио-
визуални изкуства и техники, производство 
на медийни продукти“, като обучението по 
общата задължителна професионална под­
готовка – единна за всички професионални 
направления, и отрасловата задължителна 
професионална подготовка по професионал­
но направление „Аудио-визуални изкуства и 
техники, производство на медийни продукти“ 
се зачита.
Фотографът може да посещава семинари, 
майсторски класове или други форми за по­
вишаване на квалификацията.
2.3. Възможности за професионална 
реализация съгласно Националната кла­
сификация на професиите и длъжностите 
(НКПД – 2011), утвърдена със Заповед № РД-
01-931 от 27.12.2010 г. на министъра на труда и 
социалната политика, изм. и доп. със Заповед 
№ РД-01-204 от 28.02.2011 г., Заповед № РД-
01-426 от 30.05.2011 г. и Заповед № РД-01-529 
от 30.06.2011 г.
Придобилите трета степен на квалифи­
кация по професията „Фотограф“ могат да 
постъпват на работа на длъжности (професии) 
от единична група 3431 „Фотографи“, както 
и на други длъжности, допълнени при акту­
ализиране на НКПД.
3. Цели и задачи на обучението
3.1. Цели на обучението по общата задъл­
жителна професионална подготовка – единна 
за всички професионални направления
След завършване на обучението по профе­
сията обучаваният трябва да:
• познава, спазва и прилага правилата за 
здравословни и безопасни условия на труд; 
• умее да формулира проблеми, задава 
въпроси, прави отчет за извършената работа, 
установява и поддържа делови отношения;
• познава стопанското устройство на стра­
ната, разбира съществуващите икономически 
отношения, процеси и явления и прави изводи 
за факторите, които ги пораждат;
• познава трудовото законодателство, опре­
делящо неговия статут, права и задължения;
• работи в екип, като участва активно 
при разпределяне на задачите, съдейства на 
членовете на екипа при изпълнението им 
и търси помощ от тях, носи отговорност за 
срочното и качествено изпълнение на възло­
жените задачи;
• осъществява ефективни работни взаимо­
отношения с колегите си;
• съзнава необходимостта и се старае да 
повишава квалификацията си;
• умее да намира информация в интернет 
с помощта на компютър, работи със специ­
ализирани програмни продукти и продукти 
за създаване на документи;